|  |
| --- |
| **ՏԵՂԵԿԱՆՔ-ՀԻՄՆԱՎՈՐՈՒՄ** |

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ «ԻՐԻՆԴԻ ՄԱՆԿԱՊԱՐՏԵԶ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 28-րդ կետով և «Նորմատիվ իրավական ակտերի մասին» ՀՀ օրենքի 33-րդ և 34-րդ հոդվածներով սահմանված կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը**

Նախագծով առաջարկվում է Թալին համայնքի ավագանու 18․11․2022թ-ի N 22-Ա որոշմամբ հաստատված ՀՀ Արագածոտնի մարզի Թալին համայնքի «Իրինդի մանկապարտեզ» համայնքային ոչ առևտրային կազմակերպության կանոնադրության մեջ կատարել փոփոխություն, կազմակերպության հասցեն ուղղելու նպատակով, որն անհրաժեշտ է գործունեության իրականացման լիցենզիա ստանալու համար։

Ելնելով վերոգրյալից համայնքի ավագանու քննարկմանն է ներկայացվում Թալին համայնքի «Իրինդի մանկապարտեզ» համայնքային ոչ առևտրային կազմակերպության կանոնադրությունում փոփոխություն կատարելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին․**

Ավագանու որոշման նախագծի ընդունումն չի առաջացնում համայնքի ղեկավարի կողմից այլ իրավական ակտի ընդունման անհրաժեշտություն։

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**․

Իրավական ակտի ընդունումը բյուջեի եկամուտների և ծախսերի էական ավելացում կամ նվազեցում չի առաջացնում։

**Նախագծով առաջարկվող կարգավորումների բնույթն ու նպատակը**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում նշված կազմակերպությանը։

**Իրավական ակտի ընդունման դեպքում ակնկալվող արդյունքը․**

Նախագծի ընդունման արդյունքում կազմակերպության կանոնադրության մեջ նշված հասցեն համապատասխանեցվում է վկայականում նշված հասցեի հետ։